|  |  |
| --- | --- |
|  | Sidenr.: 1 av 3Dok.id.: **3.7.4** |
| **Kvalitetsaktiviteter ved THYF** | **Prosedyre** |
| Utgave:3.00 | Skrevet av:Hans Tore Mikkelsen | Gjelder fra/til:26.06.2024 | Gjelder til: 26.06.2025 | Godkjent av:Svein Ove Dyrdal |

# Formål og omfang

Formålet er å sikre at det skjer en gjennomgang og oppfølging av kvalitetsaktiviteter og av kvalitetsledelsessystemet ved Trøndelag høyere yrkesfagskole (THYF).

Regelmessig gjennomgang og oppfølging skal sikre at det skjer kontinuerlig forbedring av kvalitetsledelsessystemet. Dokumentet beskriver faste kvalitetsaktiviteter som skal bidra til å sikre kontinuerlig forbedring og til prosesskontroll ved THYF.

Dokumentet omfatter alle utdanningsområder og administrasjonen ved THYF.

# Målgruppe

Dokumentet gjelder for hele THYF og alle ansatte. Særskilt ansvar er beskrevet i avsnitt 4.

# Forklaring av ord og uttrykk

Følgende begrep, ord og uttrykk er forklart under:

|  |  |
| --- | --- |
| Periodisk gjennomgåelse: | Regelmessig gjennomgåelse av status for kvalitetsaktiviteter. Gjennomgåelsen utføres pr. utdanningsområde og administrativt ledd i organisasjonen med medarbeidere på alle nivå. Aktiviteten er ledd i å sikre implementering og bruk av ledelsessystemet i organisasjonen.  |
| Internrevisjon: | Systematisk og dokumentert prosess for å avdekke hvor effektivt ledelsessystemet er med tanke på å oppfylle gitte krav i lovverk, standarder m.m. Internrevisjonen skal sikre kontinuerlig forbedring av ledelsessystemet og at det er samsvar mellom ytelse og krav til tjenester levert av THYF.Revisjonen skal gjennomføres av kompetent internt personale eller ved innleie av personale med revisorkompetanse. Den utføres pr. utdanningsområde og administrativt ledd i organisasjonen. |
| Ledelsens gjennomgåelse: | Årlig gjennomgåelse av kvalitetsledelsessystemet for å sikre egnethet, relevans effektivitet mht. å oppfylle krav gitt og sikre at politikk og mål oppnås samt avdekke forbedringsmuligheter. |
| Årsrapport: | Årlig utarbeidet rapport som beskriver kvaliteten ved THYFs utdanninger og handlingsplaner. Rapporten legges frem for styret for behandling og vedtak. |

# Ansvar og myndighet

Rektor har overordnet ansvar for kvalitet ved THYF.

Kvalitetsrådgiver har systemansvar og er på systemnivå bemyndiget av rektor til å planlegge, ta initiativ til samt følge opp at vedtatte, faste kvalitetsaktiviteter gjennomføres.

Utdanningsleder har ansvar for å følge opp og sørge for gjennomføring av kvalitetsaktiviteter innenfor sitt ansvarsområde.

Ansatte er generelt ansvarlig for å medvirke ved gjennomføring av kvalitetsaktiviteter ved THYF.

Ansvar, myndighet og arbeidsoppgaver for ulike personellgrupper er utformet som rollebeskrivelser og ligger tilgjengelig i kvalitetssystemet.

# Beskrivelse

Denne beskrivelsen vektlegger tidspunkt for gjennomføring av kvalitetsaktiviteter fremfor detaljert beskrivelse av den enkelte aktivitet.

Revisjoner av sertifiserte utdanninger, periodisk gjennomgåelse, internrevisjoner kartlegging og undersøkelser som skal gi bidrag til vurdering/evaluering av kvalitet samt ledelsens gjennomgåelse; er enkeltvis beskrevet som prosedyrer eller som en kombinasjon av prosedyrer og prosessflytdiagram i kvalitetsledelsessystemet.

Figur 1 viser tidsrom for gjennomføring av kvalitetsaktiviteter pr. studieår og måned. Figuren tar utgangspunkt i tidspunkt for innføring av felles kvalitetssystem for alle utdanningsområder ved THYF, dvs. mai 2024 og f.o.m. august 2024.

Figur 1:Tidsrom for gjennomføring av kvalitetsaktiviteter ved THYF pr. studieår og måned f.o.m. august 2024.

Dokumentrevisjoner gjennomføres ved behov. Normalt vil periodiske gjennomgåelser ved utdanningsområdene initiere behov for dokumentrevisjoner og eventuelt utarbeidelse av nye dokumenter.

Årsrapporten for THYF behandles normalt av styret for THYF i løpet av september. Arbeidet med rapporten starter allerede på våren og løper frem mot fristen for innsendelse som saksgrunnlag for styremøtet, ca. 1-2 uker før møtet avvikles.

Eventuelle endringer av strategi for THYF behandles og vedtas t av styret. Målprosess og vedtak av målsettinger gjennomføres slik at disse foreligger ved oppstart av påfølgende studieår.

# Referanser

*Kryssreferanser* henviser til dokumenter som finnes i THYFs ledelsessystem. *Eksterne referanser* henviser til dokumenter som ligger tilgjengelig utenfor ledelsessystemet.

Referanser utgjør viktige systemforbindelser til relaterte dokumenter, skjema, prosessflytdiagram, nettsteder, eller annen relevant informasjon som for eksempel lover, forskrifter og standarder.

## Kryssreferanser

|  |  |
| --- | --- |
| [1.2.3](https://thyf-ekstern.dkhosting.no/docs/pub/DOK00165.pdf) | [Kapittel 2.1 Ledelsens ansvar](https://thyf-ekstern.dkhosting.no/docs/pub/DOK00165.pdf) |
| [3.7.1](https://thyf-ekstern.dkhosting.no/docs/pub/DOK00187.pdf) | [Revisjoner og sertifiseringer ved THYF](https://thyf-ekstern.dkhosting.no/docs/pub/DOK00187.pdf) |
| [3.7.5](https://thyf-ekstern.dkhosting.no/docs/pub/dok00281.htm) | [Prosessdiagram for periodisk gjennomgåelse](https://thyf-ekstern.dkhosting.no/docs/pub/dok00281.htm) |
| [3.7.8](https://thyf-ekstern.dkhosting.no/docs/pub/DOK00127.pdf) | [PROSESSOVERVÅKING](https://thyf-ekstern.dkhosting.no/docs/pub/DOK00127.pdf) |

## Eksterne referanser

|  |
| --- |
| [2.1 DNV-ST-0029-MTP (2017:2021), Section 2.1 Policy and objectives](https://standards.dnv.com/explorer/document/F63D7FA6C45F460DA09A0DBEFB1C4C1F/4) |
| [2 DNV-ST-0029-MTP, Section 2 Management](https://standards.dnv.com/explorer/document/F63D7FA6C45F460DA09A0DBEFB1C4C1F/4) |
| [.22.3 DNV-ST-0029-MTP, Section 3 Management](https://standards.dnv.com/explorer/document/F63D7FA6C45F460DA09A0DBEFB1C4C1F/4) |